<classify> Tofauti na matarajio ya wengi walioipa Mtibwa nafasi kubwa ya kushinda lakini hali ilikuwa tofauti kwani timu zote zilicheza soka safi kuanzia mwanzo mpaka mwisho wa mchezo.Aliyewakosesha Mtibwa ubingwa jana alikuwa Vincent Barnabas aliyekosa penalti ya mwisho iliyopanguliwa na kipa wa Simba Ivo Mapunda.Barnabas hajawahi kukosa penalti katika michuano hiyo, ambayo Mtibwa Sugar ilifuzu hatua ya fainali kwa mikwaju ya penalti 7-6 dhidi ya JKU.Waliopata penalti kwa upande wa Simba ni Awadh Juma, Ramadhan Kessy Isihaka Hassan na Danny Sserunkuma huku Shaaban Kisiga penalti yake ikipanguliwa na kipa wa Mtibwa Saidi Mohamed.Simba ilicheza kwa presha dakika mbili za mwanzo na kuwachanganya Mtibwa huku Haruna Singano akikosa bao katika dakika ya pili. Wachezaji wa Mtibwa waliopata penalti ni Ali Lundenga, Shaaban Nditi, na Ramadhani Kichunga, huku Ibrahim Jeba penalti yake ikigonga mwamba na Barnabas ikipanguliwa na kipa Mapunda.Baada ya dakika chache Mtibwa walitulia na kuanza kushambulia lango la Simba na dakika ya 9 mchezaji wa zamani wa Simba Mussa Hassan Mgosi alikosa bao akiwa na kipa Manyika Peter lakini akapiga nje. Dakika ya 44, Mgosi aliikosesha Mtibwa bao baada ya kupaisha mpira akiwa kwenye nafasi nzuri ya kufunga.Sekunde chache baadaye, Said Ndemla aliikosesha Simba bao baada ya kupiga mpira nje akiwa kwenye nafasi nzuri ya kufunga. Timu hizo ziliendelea kucheza hivyo mpaka dakika tisini ambapo zilitoka sare ya bila kufungana na ndipo ilipoamuliwa zipigiane penalti.  <topic>: MICHEZO 